text: हैदराबादः तेलंगाना सरकार के दो प्रिंट विज्ञापनों में एक महिला की तस्वीर प्रकाशित हुई लेकिन उनमें से एक विज्ञापन में महिला के पति के रूप में किसी अन्य व्यक्ति की तस्वीर थी। इस किरकिरी के बाद प्रशासन ने संबंधित विज्ञापन एजेंसियों को नोटिस जारी कर स्पष्टीकरण मांगा है। तेलुगु समाचार पत्रों में प्रकाशित विज्ञापन सरकार की नई योजनाओं के बारे में था। इसमें एक महिला और उसके पति की तस्वीर थी। लेकिन अंग्रेजी समाचार पत्रों के लिए जारी विज्ञापन में एक अन्य व्यक्ति को उसका पति बताया गया था। सोशल मीडिया पर इसकी आलोचना होने के बाद सूचना एवं जनसंपर्क विभाग ने दोनों संबंधित विज्ञापन एजेंसियों को नोटिस जारी कर स्पष्टीकरण मांगा है।